|  |  |
| --- | --- |
| Neuropsykologisk AfdelingDen: 20.10.2019**FLEKSJOB – VED JOBSKIFTE OG ANSÆTTELSE EFTER GAMMEL ORDNING** |  |

# Følgende står i Vejledning om fleksjob m.v.

# Arbejdsmarkeds- og Rekrutteringsstyrelsens vejledning nr. 9345 af 7/4 2017.

### **Overgangsregel**

Personer, der ved fleksjobreformens ikrafttræden den 1. januar 2013 allerede var ansat i et fleksjob, fortsætter i fleksjobbet efter de tidligere regler. Det betyder, at den fleksjobansatte fortsætter på de hidtil gældende ansættelsesvilkår, og at arbejdsgiverens tilskud beregnes efter de gamle regler.

**Fleksjob, der behandles efter reglerne efter reformens ikrafttræden den**

**1. januar 2013**

* Personer, der begynder i et nyt fleksjob efter 1. januar 2013, bliver omfattet af den nye fleksjobordning i forhold til løn, ansættelsesvilkår og udbetaling af fleksløntilskud.
* Personer, der skifter til et nyt fleksjob efter den 1. januar 2013, bliver omfattet af reglerne, der trådte i kraft denne dato, selvom der ikke er en ledighedsperiode mellem de to fleksjob.

Det samme er tilfældet, når den fleksjobansatte begynder i et fleksjob efter den

1. januar 2013, selvom aftalen om ansættelse i fleksjobbet er indgået inden loven trådte i kraft.

Der vil altid være tale om et nyt fleksjob, hvis der sker genansættelse i et job efter afbrydelse i ansættelsen på grund af kontraktens ophør.

**Fleksjob, der kan behandles efter reglerne fra før den 1. januar 2013**

Reglerne fra før den 1. januar 2013 vil fortsat være gældende for fleksjob, der er etableret før dette tidspunkt, og hvor det vurderes, at eventuelle efterfølgende ændringer m.v. ikke betyder, at der er tale om nye fleksjob.

Dette vil fx være tilfældet i følgende situationer:

* Den pågældendes skånebehov eller timetallet i fleksjobbet bliver ændret.
* Fleksjobbet bliver uden andre ændringer gjort til en fast stilling, eller en tidsbegrænset stilling bliver forlænget, uden at den ansatte er stoppet i jobbet på grund af kontraktens ophør.
* Der bliver alene ændret i den fleksjobansattes jobbeskrivelse eller løn fx i forbindelse med en forfremmelse. Ansættelsesområdet og opgaverne er de samme som de hidtidige arbejdsopgaver.

Det kan fx være tilfældet, hvis en fuldmægtig bliver forfremmet til specialkonsulent, men i øvrigt har de samme arbejdsopgaver.

* Den fleksjobansatte skifter tjenestested inden for fx en kommune eller fra et ministerium til et andet ministerium, fordi de hidtidige arbejdsopgaver flyttes.
* Hvis ansættelsesmyndigheden i forbindelse med en virksomhedsoverdragel-se eller fusion bliver en anden, men arbejdsopgaverne og ansættelsesvilkår i øvrigt fortsætter i uændret form. Det kan fx være tilfældet, hvis en statslig institution bliver overflyttet til ATP.

**Oversat til dansk:**

* Patienten er stavnsbundet i sit job, hvis denne vil fastholde sin hidtidige løn OG er startet i fleksjob FØR 1. januar 2013.
* Hvis patienten er startet i fleksjob EFTER 1. januar 2013, har det ingen betydning for lønnen ved jobskifte.
* Det har ingen betydning, hvis patienten har behov for, at få ændret i timeantallet i sin fleksjobordning og denne har en bevilling fra FØR 1. januar 2013 og der træffes ny afgørelse i kommunen herom, derved vil patienten forblive i den gamle ordning.
* Patienten der er ansat i gammel ordning, får den løn denne havde INDEN fleksjobbet trådte i kraft.

Patientvejleder / Henriette Larsen